b'\n_START_ARTICLE_\nBelsenprosessen\n_START_PARAGRAPH_\nBelsenprosessen var en av flere retteganger for krigsforbrytelser og forbrytelser mot menneskeheten som de allierte styrker holdt mot tidligere ledere og funksjon\xc3\xa6rer fra Nazityskland etter andre verdenskrig, med utgangspunkt i hendelsene i konsentrasjonsleiren Bergen-Belsen i n\xc3\xa6rheten av Celle i Nord-Tyskland._NEWLINE_I motsetning til to p\xc3\xa5f\xc3\xb8lgende Bergen-Belsen-prosesser vakte denne f\xc3\xb8rste krigsforbryterprosess p\xc3\xa5 tysk grunn ogs\xc3\xa5 stor internasjonal interesse og ble fulgt av rundt 200 journalister og rettsobservat\xc3\xb8rer. I denne prosessen ble det ogs\xc3\xa5 tatt opp forhold som de anklagede hadde for\xc3\xb8vet tidligere i KZ Auschwitz-Birkenau, og en bredere offentlighet fikk dermed en f\xc3\xb8rste eller mer inng\xc3\xa5ende innsikt i seleksjon, gasskamre og krematorier._NEWLINE_I tillegg til de som ble tiltalt, var det ogs\xc3\xa5 andre som de allierte styrker var kommet over da de befridde Bergen-Belsen den 15. april 1945. For eksempel var det tre SS-medlemmer som var blitt skutt under fluktfors\xc3\xb8k idet britene inntok leiren. En annen begikk selvmord. S\xc3\xa5 var det 17 som d\xc3\xb8de av tyfus frem til sommeren 1945.\n_START_SECTION_\nRettssaken\n_START_PARAGRAPH_\nBelsenprosessen, ogs\xc3\xa5 kjent med det offisielle navnet rettergangen mot Josef Kramer og 44 andre, var en rettergang mot 45 SS-offiserer og kapos som stod tiltalt for krigsforbrytelser og forbrytelser mot menneskeheten i den nazistiske konsentrasjonsleiren Bergen-Belsen. Hovedtiltalt var Josef Kramer. Rettergangen, som ble holdt av et britisk milit\xc3\xa6rtribunal i L\xc3\xbcneburg, varte fra 17. september til 17. november 1945._NEWLINE_De 44 stod tiltalt for krigsforbrytelser og forbrytelser mot menneskeheten som var utf\xc3\xb8rt ved deres delaktighet i tortur og massemord av leirfanger. Alle, foruten Starotska, ble anklaget for \xc3\xa5 ha utf\xc3\xb8rt slike forbrytelser i Bergen-Belsen; Starotska, Josef Kramer, Fritz Klein, Weingartner, Kraft, Hoessler, Juana Borman, Elisabeth Volkenrath, Ehlert, Gura, Irma Grese, Lothe, Lobauer og Schreirer ble dessuten tiltalt for illgjerninger utf\xc3\xb8rt i Auschwitz.'